
Ftesë për pjesëmarrje në panairin “Gratë në Biznes” në Prishtinë
Me qëllim të promovimit të produkteve të bizneseve të grave ndërmarrëse dhe atyre me artizanate tradicionale, Ministria e Industrisë, Ndërmarrësisë dhe Tregtisë përmes Agjencisë për Investime dhe Përkrahjen e Ndërmarrjeve në Kosovë (KIESA) organizon Panairin “Gratë në Biznes”.

Organizimi do të bëhet përmes kontraktimit të një operatori i ekonomik, i cili do të mbulojë shpenzimet e hapësirës ekspozuese (shtande), sigurimin fizik, pastrim ditor dhe çështjet tjera teknike rreth panairit. 

Ndërsa shpenzimet operative të bizneseve/OJQ pjesëmarrëse në panair, përfshirë dërgimin/sjelljen e produkteve në panair, transportin dhe ushqimin e pjesëmarrëseve, etj. do  të mbulohen nga pjesëmarrëset në këtë panair.
Panairi mbahet më datë 13, 14 dhe 15 korrik 2023, duke filluar nga ora 9:00 deri në ora 18.00, në sheshin Zahir Pajaziti, në Prishtinë.
Ftojmë të gjitha bizneset e regjistruara / OJQ në Kosovë me pronare apo bashkëpronare të gjinisë femërore dhe atyre me artizanate tradicionale, që dëshirojnë të aplikojnë për të marrë pjesë në këtë panair. 

Aplikimi bëhet duke plotësuar aplikacionin dhe se bashku me dokumentet e kërkuara me poshtë duhet të dërgohet në formë elektronike në email adresën: sme.kiesa@rks-gov.net  deri më 03/07/2023 në ora 16:00.

Në momentin e aplikimit subjekti pranon të gjitha përgjegjësitë, obligimet, kriteret dhe detyrat e parapara me legjislacionin në fuqi dhe kriteret e parapara në këtë thirrje. Aplikacioni për aplikim mund të merret në MINT/KIESA apo të shkarkohet nga faqet e internetit: 

 https://mint.rks-gov.net/
  http://kiesa.rks-gov.net/ 





Vëmendje:
· Në rast se bizneset aplikuese nuk janë në pronësi të gjinisë femërore apo bashkëpronësi me gjininë femërore, atëherë nuk i lejohet të marrë pjesë në panair.
· Vlerësimi i aplikacioneve bëhet ndërmjet kategorive OJQ me OJQ dhe biznese me biznese. 
· Numri maksimal i pjesëmarrëseve në panair do të jetë 40 (përfshirë OJQ dhe biznese). 

Dokumentet e nevojshme për aplikim të cilat duhet të sjellën nga aplikuesit janë:
· Aplikacioni i plotësuar;
· Certifikata e regjistrimit të biznesit apo OJQ-së;
· Kopja e letërnjoftimit të pronares/pronarit;

Kriteret e vlerësimit:
Në rast të konkurrencës, aplikuesit do të vlerësohen në mes veti në bazë të kritereve në vijim, andaj nëse dokumentet në fjalë nuk dorëzohen, aplikuesit do të vlerësohen me zero pikë (nëse ka konkurrence për vlerësim) apo nëse tejkalohet numri i planifikuar i shtandeve.
Dokumentet:  
· Numri më i lartë i të punësuarve për vitin 2022				           30%
· Dëshmi mbi numrin e të punësuarve nga ATK-a për vitin 2022;

· Qarkullimi më i lartë vjetor për vitin 2022                                                          20%
· Dëshmi mbi qarkullimin vjetor nga ATK-ja për vitin 2022;

· Eksporti (vlera më e lartë e eksportit 2022)                                                          10%
· Dëshmi mbi eksportin nga Dogana e Kosovës për vitin 2022 (nëse ka).

